
ΤΕΥΧΟΣ ΔΕΥΤΕΡΟ 


Αρ. Φύλλου 3 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αύξηση του ανωτάτου ορίου ημερών μετακίνη¬ 
σης εκτός έδρας του Αντιπεριφερειάρχη Νοτίου 
Αιγαίου Φιλήμονα Ζαννετίδη για το έτος 2017. 

2 Ημερομηνία έναρξης, μετάπτωση δεδομένων, 
πολιτική ασφάλειας, ορισμός χρηστών πληρο¬ 
φοριακού συστήματος μητρώου πολιτών και κα¬ 
ταχώριση ληξιαρχικών γεγονότων σε ληξιαρχικά 
βιβλία κατά τη διάρκεια μετάπτωσης των δεδομέ¬ 
νων στο «Μητρώο Πολιτών». 

3 Τοποθέτηση με απόσπαση Αναπληρωτή Γενικού 
Διευθυντή του Οργανισμού Διαχείρισης Δημοσί¬ 
ου Χρέους (Ο.Δ.ΔΗ.Χ.)» 


ΑΠΟΦΑΣΕΙΣ 

Αριθμ. 43678/2017 (1) 

Αύξηση του ανωτάτου ορίου ημερών μετακίνη¬ 
σης εκτός έδρας του Αντιπεριφερειάρχη Νοτίου 

Αιγαίου Φιλήμονα Ζαννετίδη για το έτος 2017. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 2 και 3 της υποπαραγρά- 
φου Δ.9 της παραγράφου Δ του ν. 4336/2015 ««Συντα- 
ξιοδοτικές διατάξεις-Κύρωση του σχεδίου Σύμβασης 
Οικονομικής Ενίσχυσης από τον Ευρωπαϊκό Μηχανισμό 
Σταθερότητας και Ρυθμίσεις για την υλοποίηση της Συμ¬ 
φωνίας Χρηματοδότησης» (ΦΕΚ 94 Α'), όπως έχουν τρο¬ 
ποποιηθεί και ισχύουν. 

2. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 210 Α'). 

3. Την αρ. Υ29/8-10-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (ΦΕΚ 2168 Β'). 


4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚΑ' 98). 

5. Την αρ. 65846/19.10.2017 απόφαση του Συντονιστή 
Αποκεντρωμένης Διοίκησης Αιγαίου (ΦΕΚ Β' 3780) με 
την οποία ορίστηκαν ως ανώτατο όριο επιτρεπόμενων 
ημερών μετακίνησης εκτός έδρας του αντιπεριφερειαρ- 
χη Νοτίου Αιγαίου οι εξήντα (60) ημέρες. 

6. Το αρ. 123691/10162/19.10.2017 έγγραφο της Πε¬ 
ριφέρειας Νοτίου Αιγαίου, σύμφωνα με το οποίο έχει 
εξαντληθεί το προβλεπόμενο ανώτατο όριο των εξήντα 
(60) ημερών για μετακινήσεις εκτός έδρας του Φιλήμονα 
Ζαννετίδη, Αντιπεριφερειάρχη και Πρόεδρου Οικονομι¬ 
κής Επιτροπής Νοτίου Αιγαίου. 

6. Το γεγονός ότι η αύξηση των ημερών μετακίνησης 
εκτός έδρας του Φιλήμονα Ζαννετίδη είναι απαραίτητη 
για την άσκηση των αρμοδιοτήτων του εν γένει, δεδο¬ 
μένης και της νησιωτικότητας της Περιφέρειας Νοτίου 
Αιγαίου, η οποία καθιστά μη επαρκείς τις εξήντα (60) 
ημέρες μετακίνησης εκτός έδρας για το έτος 2017. 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη συνολικού ύψους τεσσάρων 
χιλιάδων οχτακοσιών ευρώ (4.800) ευρώ περίπου σε βά¬ 
ρος του προθπολογισμού της Περιφέρειας Νοτίου Αιγαί¬ 
ου για το οικονομικό έτος 2017, όπου υπάρχει εγγεγραμ¬ 
μένη αντίστοιχη πίστωση, στον φορέα 072, ΚΑΕ 0716α 
και ΚΑΕ0717α, σύμφωνα με το αρ. ΔΟΥ 8400/23.10.2017 
έγγραφο της Περιφέρειας Νοτίου Αιγαίου, αποφασίζουμε: 

Αυξάνουμε τον αριθμό ημερών μετακίνησης εκτός 
έδρας του Αντιπεριφερειάρχη και Πρόεδρου Οικονομι¬ 
κής Επιτροπής της Περιφέρειας Νοτίου Αιγαίου Φιλήμο- 
να Ζαννετίδη κατά είκοσι (20) ημέρες, για το έτος 2017. 

Η ισχύς της παρούσας απόφασης αρχίζει δύο (2) μήνες 
πριν τη δημοσίευσή της σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2018 
Οι Υπουργοί 

Αναπληρωτής Υπουργός 
Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3/05.01.2018 


Αριθμ.ΤΑΔΚ οικ. 5/201 8 (2) 

Ημερομηνία έναρξης, μετάπτωση δεδομένων, 
πολιτική ασφάλειας, ορισμός χρηστών πληρο¬ 
φοριακού συστήματος μητρώου πολιτών και κα¬ 
ταχώριση ληξιαρχικών γεγονότων σε ληξιαρχικά 
βιβλία κατά τη διάρκεια μετάπτωσης των δεδο¬ 
μένων στο «Μητρώο Πολιτών». 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1) Τις διατάξεις: 

α) Της παρ. 4 του άρθρου 116 του ν.4483/2017 (ΦΕΚ 
107 Α'), «Ρυθμίσεις για τον εκσυγχρονισμό του θεσμικού 
πλαισίου οργάνωσης και λειτουργίας των Δημοτικών Επι¬ 
χειρήσεων Ύδρευσης Αποχέτευσης (Δ.Ε.Υ.Α.) - Ρυθμίσεις 
σχετικές με την οργάνωση, τη λειτουργία, τα οικονομικά 
και το προσωπικό των Ο.Τ.Α.- Ευρωπαϊκοί Ομιλοι Εδαφι¬ 
κής Συνεργασίας - Μητρώο Πολιτών και άλλες διατάξεις», 
όπως προσετέθησαν με τις όμοιες της παρ. 1 του άρθρου 
30 του ν.4508/2017 (ΦΕΚ 200 Α'). 

β) Της παρ. 1 του άρθρου 124 του ν.4483/2017 (ΦΕΚ 
107 Α'), όπως προσετέθησαν με τις όμοιες της παρ. 2 του 
άρθρου 30 του ν.4508/2017 (ΦΕΚ 200 Α'). 

γ) Της παρ. 2 του άρθρου 124 του ν.4483/2017 (ΦΕΚ 107 Α'), 
όπως αντικαταστάθηκαν με τις όμοιες της παρ. 3 του 
άρθρου 30 του ν.4508/2017 (ΦΕΚ 200 Α'). 

δ)Του άρθρου 90του Κώδικα Νομοθεσίαςγιατην Κυ¬ 
βέρνηση και τα κυβερνητικά όργανα που κυρώθηκε με 
το άρθρο 1 του π.δ. 63/2005 (ΦΕΚ 98 Α'). 

ε) Του ν.4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (ΦΕΚ 143 Α'), 
όπως ισχύει. 

στ) Των άρθρων 13 έως 15 του ν.2690/1999 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ 45 Α'), όπως ισχύει. 

ζ) Τις διατάξεις της παραγράφου 1 του άρθρου 8 του 
ν.344/1976 (ΦΕΚ 143 Α') «περί ληξιαρχικών ηράξεων» 
όηως τροποποιήθηκε και ισχύει. 

η) Το π.δ. 850/1976 (ΦΕΚ 311 Α') «περί των λεπτομε¬ 
ρειών εφαρμογής του ν.344/1976 «περί ληξιαρχικών 
πράξεων». 

θ) Τις διατάξεις του άρθρου 13 του Κεφαλαίου Γ'του 
ν.3345/2005 (ΦΕΚ 138 Α') «Θέματα Οργάνωσης της Δη¬ 
μόσιας Διοίκησης». 

ι) Τ ις διατάξειςτης παρ. 4του άρθρου 4 του ν.4144/2013 
(ΦΕΚ 88 Α') «Αντιμετώπιση της παραβατικότητας στην 
Κοινωνική Ασφάλιση και στην αγορά εργασίας και λοι¬ 
πές διατάξεις αρμοδιότητας του Υπουργείου Εργασίας, 
Κοινωνικής Ασφάλισης και Πρόνοιας». 

ια)Την υπ'αριθμ. 33735/2005 (ΦΕΚ 1229 Β') απόφαση 
του Υπουργού Εσωτερικών «Θέματα λειτουργίας του 
Ειδικού Ληξιαρχείου Αθηνών» η οποία τροποποιήθηκε 
με τις υπ' αριθμ. 44204/2005 (ΦΕΚ 1543 Β') και 8481/2006 
(ΦΕΚ 223 Β') αποφάσεις του Υπουργού Εσωτερικών. 

ιβ) Τις υπ'αριθμ. Φ.131360/12476/2013 (ΦΕΚ 1107 Β') 
και ΤΑΔΚ 39/2016 (ΦΕΚ 71 Β') «Καθορισμός του τύπου 
και του τρόπου τήρησης των ληξιαρχικών βιβλίων των 
Ληξιαρχείων» και «Αποτύπωση ληξιαρχικών πράξεων 
συμφώνου συμβίωσης». 


ιγ) Τ ην υπ'αριθμ. 17/Φ.118300/6619/10-4-2009 Εγκύ¬ 
κλιο του Υπουργείου μας καθώς και το με Α.Π.: Φ.118300/ 
34724/2009 έγγραφό μας με τα οποία κοινοποιήθηκε 
υπόδειγμα ληξιαρχικής πράξης Συμφώνου Συμβίωσης. 

2) Τοπ.δ. 141/2017 «ΟργανισμόςΥηουργείου Εσωτε¬ 
ρικών» (ΦΕΚ 180 Α723.11.2017), όπως ισχύει. 

3) Το π.δ. 125/2016 (ΦΕΚ 210 Α') «Διορισμός Υπουρ¬ 
γών, Αναπληρωτών Υπουργών και Υφυπουργών» και 
το π.δ.123/2016 (ΦΕΚ 208 Α') «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων. 

4) Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 Α'). 

5) Την υπ' αριθμ. 153.229/ΨΣ 7007-Α2 30.4.2009 από¬ 
φαση ένταξης έργου της Ειδικής Γραμματείας Ψηφιακού 
Σχεδιασμού - Ειδική Υπηρεσία Διαχείρισης Ε.Π. Ψηφιακή 
Σύγκλιση με θέμα: «Ένταξη Πράξης στο Επιχειρησιακό 
Πρόγραμμα Ψηφιακή Σύγκλιση 2007-2013». 

6) Την από 14/1/2009 Προγραμματική Συμφωνία με¬ 
ταξύ Υπουργείου Εσωτερικών και «Κοινωνία της Πλη¬ 
ροφορίας Α.Ε.». 

7) Την υπ'αριθμ.πρωτ. 31678/27.5.2015 απόφαση ΚτΠ 
ΑΕ, όπως ισχύει, «Συγκρότηση και σύσταση Επιτροπής 
Παρακολούθησης και Παραλαβής Έργου (ΕΠΠΕ) για το 
υποέργο: 1: Πληροφοριακό Σύστημα Μητρώου Πολι¬ 
τών», του έργου: Εθνικό Ληξιαρχείο», με Κωδ. ΟΠΣ: 
270966 του ΕΠ «Ψηφιακή Σύγκλιση». 

8) Την υπ'αριθμ. πρωτ. 10200/07.11.2017 απόφα¬ 
ση Κ.τ.Π. Α.Ε. με θέμα: «Παραλαβή παραδοτέων και 
εσωτερική μετάθεση χρονοδιαγράμματος της υπ' αρ. 
1223/27.05.2015 Σύμβασης για το Υποέργο 1: «Πληρο¬ 
φοριακό Σύστημα Μητρώου Πολιτών», με κωδ. ΟΠΣ: 
5003890 του Ε.Π. «Μεταρρύθμιση του Δημόσιου Τομέα». 

9) Την ανάγκη διακοπής των εργασιών ενημέρωσης 
του πληροφοριακού συστήματος εθνικού δημοτολογίου 
(ΟΠΣΕΔ) και των τοπικά εγκατεστημένων πληροφορια¬ 
κών συστημάτων δημοτολογίου από τις κατά τόπους 
αρμόδιες υπηρεσίες των Δήμων πέντε (5) εργάσιμες 
ημέρες πριν από την έναρξη της παραγωγικής λειτουρ¬ 
γίας του πληροφοριακού συστήματος μητρώου πολιτών, 
προκειμένου να εκτελεστούν οι εργασίες μετάπτωσης 
των δεδομένων στο νέο σύστημα. 

10) Την ανάγκη διακοπής των εργασιών ενημέρωσης 
του πληροφοριακού συστήματος ληξιαρχικών πράξε¬ 
ων (ΠΣΛΗΠ) που χρησιμοποιείται στα κατά τόπους Λη¬ 
ξιαρχεία των Δήμων πέντε (5) ημερολογιακές ημέρες 
πριν από την έναρξη της παραγωγικής λειτουργίας του 
πληροφοριακού συστήματος μητρώου πολιτών, προ¬ 
κειμένου να εκτελεστούν οι εργασίες μετάπτωσης των 
δεδομένων στο νέο σύστημα. 





Τεύχος Β' 3/05.01.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

11) Την ανάγκη καθορισμού της πολιτικής ασφάλειας 
του πληροφοριακού συστήματος της παρ. 1 του άρθρου 
115 του ν.4483/2017 και καθορισμού τυπικής διαδικα¬ 
σίας εξουσιοδότησης χρηστών και διαχειριστών αυτού. 

12) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Α) Την 22 Ιανουάριου 2018 τίθεται σε παραγωγική 
λειτουργία το πληροφοριακό σύστημα της παρ. 1 του 
άρθρου 115 του ν.4483/2017 (ΦΕΚΑ107/31.07.2017), 
σύμφωνα με την παρ. 4 του άρθρου 116 του ως άνω 
νόμου, όπως αυτή προσετέθη με την παρ. 1 του άρθρου 
30 του ν.4508/2017 (ΦΕΚ Α'200/22.12.2017). 

Β) Όλες οι κατά τόπους υπηρεσίες Δημοτολογίου των 
Δήμων θα διακόψουν τις εργασίες ενημέρωσης των 
τοπικά εγκατεστημένων πληροφοριακών συστημάτων 
δημοτολογίου, μέσω των οποίων ενημερώνεται το ολο¬ 
κληρωμένο πληροφοριακό σύστημα εθνικού δημοτολο¬ 
γίου (ΟΠΣΕΔ) την 12 Ιανουάριου 2018 και ώρα 15.00μ.μ.. 
Η επανάληψη των εργασιών ενημέρωσης των στοιχεί¬ 
ων δημοτολογίου θα γίνει την 22 Ιανουάριου 2018, με 
την έναρξη του κανονικού ωραρίου λειτουργίας των 
υπηρεσιών και με αποκλειστική χρήση του νέου πλη¬ 
ροφοριακού συστήματος μητρώου πολιτών. Κατά τη 
διάρκεια αυτών των ημερών δεν θα πραγματοποιείται 
καμία εγγραφή, διαγραφή, συμπλήρωση ή μεταβολή 
στοιχείων σε οικογενειακές μερίδες στα Δημοτολόγια 
των Δήμων της Χώρας. Σε άλως εξαιρετικές περιπτώσεις 
και μετά από αιτιολογημένη αίτηση ενδιαφερομένου 
πολίτη δύναται να γίνεται καταχώριση εγγραφής στα 
χειρόγραφα βιβλία του δημοτολογίου. Σε αυτές τις εξαι¬ 
ρετικές περιπτώσεις οι συγκεκριμένες καταχωρίσεις θα 
εισαχθούν υποχρεωτικά και κατά προτεραιότητα στο 
νέο πληροφοριακό σύστημα μητρώου πολιτών, με την 
έναρξη της παραγωγικής του λειτουργίας. 

Γ) Όλες οι κατά τόπους υπηρεσίες Ληξιαρχείων των 
Δήμων θα διακόψουν τις εργασίες ενημέρωσης του 
πληροφοριακού συστήματος ληξιαρχικών πράξεων του 
Υπουργείου Εσωτερικών την 16 Ιανουάριου 2018 και 
ώρα 15.00 μ.μ.. Η επανάληψη των εργασιών ενημέρωσης 
των στοιχείων των κατά τόπους Ληξιαρχείων θα γίνει την 
22 Ιανουάριου 2018, με την έναρξη του κανονικού ωρα¬ 
ρίου λειτουργίας των υπηρεσιών και με αποκλειστική 
χρήση του νέου πληροφοριακού συστήματος μητρώου 
πολιτών. 

Δ) Για το χρονικό διάστημα που διαρκεί η μετάπτωση 
των δεδομένων των υφιστάμενων πληροφοριακών συ¬ 
στημάτων του Υπουργείου Εσωτερικών στο «Μητρώο 
Πολιτών» καταργείται η εκτύπωση ληξιαρχικών πράξεων 
από το Πλη ροφοριακό Σύστη μα Ληξιαρχικών Π ράξεων. 

Ε) Οι Δήμοι αμέσως με τη έναρξη ισχύος της παρούσας 
υποχρεούνται να φροντίσουν για τον εφοδιασμό τους με 
ληξιαρχικά βιβλία, γεννήσεων, γάμων, συμφώνων συμβί¬ 
ωσης, θανάτων σύμφωνα με τα οριζόμενα στο άρθρο 8 
παρ. 1 και 6 του ν.344/1976 «Περί ληξιαρχικών πράξεων» 
(ΦΕΚ 143 Α'), όπως αυτό ισχύει μετά την αντικατάσταση 
του από το άρθρο 29 του ν.3801 /2009 (ΦΕΚ 163 Α'), σε 
αριθμό έκαστο όσες και οι ληξιαρχικές τους περιφέρειες. 


Κάθε ληξιαρχική περιφέρεια θα τηρεί από μία πεντάδα 
των κύριων ληξιαρχικών βιβλίων, τα οποία σύμφωνα 
με την ανωτέρω Υπουργική απόφαση θα αναγράφουν 
το όνομα του νέου Δήμου και το όνομα της δημοτικής 
ενότητας με την οποία ταυτίζεται. 

ΣΤ) Τα κύρια ληξιαρχικά βιβλία (γεννήσεων, γάμων, 
συμφώνων συμβίωσης, θανάτων) προ της χρησιμοποι- 
ήσεως τους, θα αριθμηθούν κατά σελίδα και θα μονο¬ 
γραφηθούν από τον κατά τόπο αρμόδιο Ειρηνοδίκη, 
όπως ορίζεται σχετικώς στην παρ.5 του άρθρου 8 του 
ν.344/1976, σημειούμενης σχετικής θεωρήσεως στην τε¬ 
λευταία σελίδα αυτών. (Υπόδειγμα 10, της με Α.Π. 7643/ 
Κ.Δ. 4/29-01-1977 εγκυκλίου με την οποία κοινοποιείται 
ο ν. 344/1976 και τα κατ' εξουσιοδότηση αυτού εκδο- 
θέντα π.δ./τα 850/1976 και 943/1976 και παρέχονται 
οδηγίες επ' αυτών). 

Ζ) Οι ληξίαρχοι των δήμων θα μεριμνήσουν για το 
κλείσιμο των κύριων ληξιαρχικών βιβλίων (γεννήσεων, 
γάμων, συμφώνων συμβίωσης, θανάτων) του τρέχοντος 
έτους με τη σύνταξη σχετικής έκθεσης (Υπόδειγμα 11, 
σελ. 168 της ως άνω εγκυκλίου) αμέσως μετά την τε¬ 
λευταία πράξη που καταχωρίστηκε στο Πληροφοριακό 
Σύστημα Διαχείρισης Ληξιαρχικών Πράξεων. Τα βιβλία 
αυτά μαζί με τα αντίστοιχα των παρελθόντων ετών θα 
φυλάσσονται στο ληξιαρχείο της ληξιαρχικής περιφέρειας. 

Η) Από την έναρξη λειτουργίας του Πληροφοριακού 
Συστήματος Μητρώο Πολιτών τα χειρόγραφα βιβλία 
αφού κλείσουν με τη σύνταξη σχετικής έκθεσης (Υπό¬ 
δειγμα 11, σελ. 168 της ως άνω εγκυκλίου) θα σαρωθούν 
προκείμενου να ενταχθούν - να καταχωριστούν κατά 
προτεραιότητα στο σύστημα. 

Θ)Τα υπάρχοντα χειρόγραφα βιβλία εκθέσεων που τη¬ 
ρούνται στα Ληξιαρχεία της Χώρας από την ημερομηνία 
έναρξης λειτουργίας του Μητρώου Πολιτών κλείνονται 
με σχετική έκθεση βεβαίωσης κλεισίματος, την οποία 
συντάσσει ο Ληξίαρχος, αμέσως μετά την τελευταία πρά¬ 
ξη αναφέροντας τον αριθμό των εγγραφών στο βιβλίο 
σύμφωνα με το σχετικό ως ανωτέρω Υπόδειγμα. 

Ι)Τα ανωτέρω ισχύουν και για τα ληξιαρχικά βιβλία του 
Ειδικού Ληξιαρχείου για όσες πράξεις αυτό συντάσσει 
πρωτογενώς. 

Κ) Με την έναρξη λειτουργίας του συστήματος κάθε 
Ληξιαρχικό Βιβλίο συμπεριλαμβανομένου του βιβλί¬ 
ου εκθέσεων, δημιουργείται από εκτυπωμένα -από το 
Πληροφοριακό Σύστημα «Μητρώο Πολιτών» - φύλλα 
ληξιαρχικών πράξεων, τα οποία φέρουν χαρακτηριστικό 
ασφαλείας που παράγεται αυτόματα από το σύστημα και 
υπογράφονται από τον δηλούντα το γεγονός και από 
τον Ληξίαρχο. Στο Πληροφοριακό Σύστημα «Μητρώο 
Πολιτών» η αρίθμηση των πράξεων - εκθέσεων θα ξεκι¬ 
νήσει από τον αριθμό ένα (1) και ως αριθμός τόμου θα 
συμπληρωθεί (με αριθμό και όχι με γράμμα) ο αριθμός 
που έπεται του κλεισμένου τόμου. 

Λ) Ορίζουμε ως πολιτική ασφάλειαςτου πληροφορια¬ 
κού συστήματος του άρθρου 115 του ν.4483/2017 το σύ¬ 
νολο τεχνικών και οργανωτικών μέτρων τα οποία περι¬ 
λαμβάνονται στα παραδοτέα τεύχη του έργου, τα οποία 
χαρακτηρίζουμε ως «ΑΠΟΡΡΗΤΑ», όπως αυτά συμπλη¬ 
ρώνονται, προσαρμόζονται και εξειδικεύονται μέσω των 

Τεύχος Β' 3/05.01.2018 


εκάστοτε σχετικών μας αποφάσεων που αφορούν στον 
ορισμό υπευθύνων ανάληψης ρόλων, την εκτέλεση κα¬ 
θορισμένων εργασιών, τον καθορισμό διαδικασιών και 
την απαρέγκλιτη τήρηση και εφαρμογή αυτών. 

Μ) Με την έναρξη της παραγωγικής λειτουργίας του 
πληροφοριακού συστήματος της παρ. 1 του άρθρου 115 
του ν.4483/2017 ορίζονται ως διαχειριστές αυτού τακτι¬ 
κοί υπάλληλοι των Διευθύνσεων της Γενικής Διεύθυν¬ 
σης Εσωτερικών και Ηλεκτρονικής Διακυβέρνησης του 
Υπουργείου Εσωτερικών. Ο ορισμός των ως άνω υπαλ¬ 
λήλων γίνεται με πράξη του προϊσταμένου της οικείας 
Γενικής Διεύθυνσης, στην οποία καθορίζονται επίσης 
τα καθήκοντα, οι υποχρεώσεις και οι ευθύνες, τις οποίες 
αναλαμβάνουν οι οριζόμενοι υπάλληλοι. 

Ν) Μετά την έναρξη της παραγωγικής λειτουργίας του 
πληροφοριακού συστήματος της παρ. 1 του άρθρου 115 
του ν.4483/2017, μπορεί να ορίζονται ως χρήστες του 
συστήματος με δικαιώματα μόνο για ανάγνωση δεδο¬ 
μένων, τακτικοί υπάλληλοι του Υπουργείου Εσωτερικών, 
οι οποίοι υπηρετούν σε Διευθύνσεις αυτού, που ασκούν 
αρμοδιότητες σχετικές με τα πληροφοριακά δεδομένα 
του συστήματος. Ο ορισμός των ως άνω υπαλλήλων γί¬ 
νεται με πράξη του προϊσταμένου της Γενικής Διεύθυν¬ 
σης Εσωτερικών και Ηλεκτρονικής Διακυβέρνησης του 
Υπουργείου Εσωτερικών, μετά από σχετική πρόταση των 
προϊσταμένων των αντίστοιχων οργανικών μονάδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2018 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθμ. 1 (3) 

Τοποθέτηση με απόσπαση Αναπληρωτή Γενικού 
Διευθυντή του Οργανισμού Διαχείρισης Δημοσίου 
Χρέους (Ο.Δ.ΔΗ.Χ.)» 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. α) Του άρθρου 4 του ν.2628/1998 «Σύσταση νομικού 
προσώπου δημοσίου δικαίου με την επωνυμία «Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.)» (Α' 
151), όπως ισχύει. 

β) Του ν.3965/2011 «Αναμόρφωση πλαισίου λειτουρ- 
γίαςΤαμείου Παρακαταθηκών και Δανείων, Οργανισμού 
Διαχείρισης Δημοσίου Χρέους, Δημοσίων Επιχειρήσεων 


και Οργανισμών, Σύσταση Γενικής Γραμματείας Δημόσι¬ 
ας Περιουσίας και άλλες διατάξεις» (Α' 113). 

γ) Του άρθρου 27 του ν. 4223/2013 «Ενιαίος Φόρος 
Ιδιοκτησίας Ακινήτων και άλλες διατάξεις» (Α' 287). 

δ) Του άρθρου 7 του ν. 3469/2006 «Εθνικό Τυπογραφείο, 
Εφημερίςτης Κυβερνήσεως και λοιπές διατάξεις» (Α' 131). 

ε)Του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις.» 
(ΑΊ12). 

2. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

3. Την υπ' αριθμ. 2055582/6087/0004/20.8.1998 από¬ 
φαση του Υπουργού Οικονομικών, περί συγκρότησης 
του Διοικητικού Συμβουλίου του Οργανισμού Διαχεί¬ 
ρισης Δημοσίου Χρέους (ΦΕΚ 156/ΝΠΔΔ/28.8.1998), 
όπως ισχύει. 

4. Το υπ'αριθμ. 7/30.4.1999 πρακτικό του Διοικητικού 
Συμβουλίου του Ο.Δ.ΔΗ.Χ., σύμφωνα με το οποίο εξου¬ 
σιοδοτείται ο Γενικός Διευθυντής του Οργανισμού να 
υπογράφει «Με εντολή του Δ.Σ. του Ο.Δ.ΔΗ.Χ.». 

5. Την υπ'αριθμ. πρωτ. 2/4776/0004/13.2.2014 από¬ 
φαση του Αναπληρωτή Υπουργού Οικονομικών «Από¬ 
σπαση υπαλλήλων του Γ.Λ.Κράτους στον Οργανισμό 
Διαχείρισης Δημοσίου Χρέους (Ο.Δ.ΔΗ.Χ.)». 

6. Το υπ'αριθμ. 319681 Μητρώο ΜισθοδοσίαςτουΔη- 
μητρίουΤσάκωνα από το Ελληνικό Δημόσιο (Υπουργείο 
Οικονομικών). 

7. Την ανάγκη πλήρωσης της θέσης του Αναπληρωτή 
Γενικού Διευθυντή του Ο.Δ.ΔΗ.Χ., αποφασίζουμε: 

Τοποθετούμε τον Δημήτριο Τσάκωνα του Γεωργίου, 
πτυχιούχο Μαθηματικό, απόφοιτο της Εθνικής Σχολής 
Δημόσιας Διοίκησης, κάτοχο Μεταπτυχιακού Διπλώ¬ 
ματος του Οικονομικού Πανεπιστημίου Αθηνών στην 
Χρηματοοικονομική καιΤραπεζική, μόνιμο υπάλληλο με 
βαθμό Α' του κλάδου ΠΕ Δημοσιονομικών, που υπηρετεί 
με απόσπαση στον Οργανισμό Διαχείρισης Δημοσίου 
Χρέους ως Προϊστάμενο της Διεύθυνσης Δανεισμού και 
Διαχείρισης αυτού, στη θέση του Αναπληρωτή Γενικού 
Διευθυντή του Ο.Δ.ΔΗ.Χ., από την 1 η Ιανουάριου 2018 
και για χρονικό διάστημα τεσσάρων (4) ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2018 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 

